**Mittetulundusühingu Saarte Kalandus juhatuse korraline koosolek 12. 11. 2021 a**

**PROTOKOLL nr 2**

Koosoleku aeg ja koht: 12.11. 2021. a Kuressaare, Tallinna 30, MTÜ Saarte Kalandus bürooruum

Koosoleku algus: kl 10.10

Koosoleku lõpp: kl 11.15

Koosolekul osalesid juhatuse liikmed: Aadu Grepp, Jaan Leivategija, Kalle Lasn, Mihkel Undrest, Tambet Oll, Tiina Mai, Vello Salong ja tegevjuht Heino Vipp

Puudusid: Merika Laid, Tõnis Tasane

Koosolekut juhatas: Jaan Leivategija *(juhatuse töökord §4p10)*

Koosolekut protokollis: Hille Tänak- Helde *(juhatuse töökord §4p11)*

**Vastavalt Kalandusturu Korraldamise Seaduse § 8 lg 1, 2 ja Avaliku Teabe Seaduse § 38 lg 3 on koosolekul toimuv projektitoetuse taotluste arutelu ja otsused tunnistatud asutusesiseseks kasutamiseks mõeldud teabeks ja ei kuulu avalikustamisele enne PRIA poolt tehtud toetuse määramise otsust.**

**Päevkord:**

1. Mittetulundusühingu Saarte Kalandus arengustrateegia rahastamiskava muudatusettepaneku projekti ja arengustrateegia 2022. a rakenduskava kavandi üldkoosolekule heakskiitmiseks, vastuvõtmiseks ning kinnitamiseks esitamine.

2. MTÜ Saarte Kalandus EMKF meetme 3.3 2021. a II taotlusvooru esitatud projektitoetuse taotluste hindamistulemuste läbivaatamine.

2.1. MTÜ Saarte Kalandus EMKF meetme 3.3 2021. a II taotlusvooru esitatud projektitoetuse taotluste hindamistoimingute õiguspärasuse kontrollimine.

2.2. Põhjendatud otsuse vastuvõtmine teha PRIA’le ettepanek EMKF meetme 2021. a II taotlusvooru esitatud kuni 60 000 € investeeringu mahuga projektitoetuse taotluste paremusjärjestusse seadmise kohta ning projektitoetuse taotluse rahuldamise või rahuldamata jätmise ja taotluse rahastamise suuruse kohta.

2.3. Rohkem kui 60 000 € investeeringu mahuga projektitoetuse taotluste üldkoosolekule esitamine, et üldkoosolek saaks vastu võtta otsuse teha PRIA’le ettepanek EMKF meetme 3.3 2021. a II taotlusvooru esitatud rohkem kui 60 000 € investeeringu mahuga projektitoetuse taotluste paremusjärjestusse seadmise kohta ning projektitoetuse taotluse rahuldamise või rahuldamata jätmise ja taotluse rahastamise suuruse kohta.

3. Juhatusele esitatud avalduste läbivaatamine.

4 Kohalt algatatud küsimused.

**J. Leivategija** – paneb koosoleku päevakorra hääletusele

**Hääletus**

**Poolt 7, vastu 0, erapooletuid 0**

**1. Mittetulundusühingu Saarte Kalandus arengustrateegia rahastamiskava muudatusettepaneku projekti ja arengustrateegia 2022. a rakenduskava kavandi üldkoosolekule heakskiitmiseks, vastuvõtmiseks ning kinnitamiseks esitamine.**

**Kokkuvõte teemast ja arutelust**

**KUULATI H. Vipp**

Saare maakonna kalanduspiirkonna 2022. a EMKF meetme 3.3. eelarvevahendite jääk on 143 472,14 €. Eelarve on arvestatud 2021. a II taotlusvooru esitatud projektitoetuse taotluste hindamistulemuste alusel ja võib muutuda seoses PRIA toetuse määramise otsustega.

Strateegia rakenduskava eelarves tehakse järgmised muudatused:

1. Mitmekesistamise tegevussuuna (2) eelarvest, mille jääk peale hindamist on 43 472,14 €, tõstetakse sotsiaalse heaolu tegevussuuna (5) eelarvesse, mille hindamistoimingute järgne eelarve on 0 €, 31 % ehk 13 472,14 €.

2. Kalasadamate tegevussuuna (3) eelarvest, mis on 100 000 € (projekte 2021. a II vooru ei esitatud ja eelarve ei muutunud) tõstetakse sotsiaalse heaolu tegevussuuna (5) eelarvesse, 100 % ehk 100 000 €.

**Põhjendus:**

2022. a veebruaris toimuv EMKF meetme 3.3. taotlusvoor on selle rahastusperioodi viimane ja eelarvevahendite selline jagamine aitab meil vältida toetuse eelarve ülejääke.

3. Peale rahaeraldust on arengustrateegia 2022. a rakenduskava tegevussuundade eelarve ja selle protsent üldisest eelarvest järgmine:

3.1. Väärindamine – 0 € ehk 0 %

3.2. Mitmekesistamine – 30 000 € ehk 21 %

3.3. Kalasadamad – 0 € ehk 0 %

3.4. Koelmualad – 0 € ehk 0 %

3.5. Sotsiaalne heaolu - 113 472,14 € ehk 79 %

Koostööprojektide 2022. a eelarve on 40 627,59 €.

**Kokkuvõte päevakorrapunkti arutelust**

*Juhatus nõustus büroo poolt tehtud arengustrateegia rahastamiskava muudatusettepanekuga ja arengustrateegia 2022. a rakenduskava tegevussuundade vahelise eelarvevahendite jaotamise ettepanekuga. Juhatus kinnitas arengustrateegia rahastamiskava muudatusettepaneku projekti ja arengustrateegia 2022. a rakenduskava kavandi üldkoosolekule heakskiitmiseks, vastuvõtmiseks ning kinnitamiseks esitamise hääletusega.*

**Hääletus**

**Poolt 7, vastu 0, erapooletuid 0**

**2. MTÜ Saarte Kalandus EMKF meetme 3.3 2021. a II taotlusvooru esitatud projektitoetuse taotluste hindamistulemuste läbivaatamine.**

J. Leivategija – juhatab sisse 2021. a II taotlusvooru esitatud projektitoetuse taotluste hindamistulemuste kontrolli, arutelu, hindepunktide kinnitamise ning paremusjärjestuse ettepaneku tegemise.

**2.1. MTÜ Saarte Kalandus EMKF meetme 3.3 2021 II. a taotlusvooru esitatud projektitoetuse taotluste hindamistoimingute nõuetekohasuse kontrollimine.**

**Kokkuvõte teemast ja arutelust**

**KUULATI H. Vipp**

**2.1.1. Ülevaade hindamistoimingutest**

2021. a II taotlusvooru esitati kokku 23 projektitoetuse taotlust (I tegevussuunda kolm, hindamisele suunati kõik kolm taotlust; II tegevussuunda esitati neli projektitoetuse taotlust ja need taotlused suunati ka hindamisele; III tegevussuunda taotluseid ei esitatud; IV tegevussuunda esitati üks projektitoetuse taotlus, mis suunati hindamisele; V tegevussuunda esitati 15 taotlust, hindamisele suunati 12 projektitoetuse taotlust). Kokku suunati hindamisele 20 projektitoetuse taotlust.

**2.1.2. Läbivaatamata jäetud projektid**

**Kokkuvõte teemast ja arutelust**

**KUULATI H. Vipp**

1. Saaremaa Vallavalitsus (83302100016) Salme rannapargi mänguväljaku rekonstrueerimine. Taotluse kohta on alustatud läbivaatamata jätmise otsuse koostamise protsessi.

Taotlus ei vasta MTÜ Saarte Kalandus arengustrateegias ja rakenduskavas kirjeldatud tegevussuuna peamistele tegevustele. Taotlejat on teavitatud.

2. Perekond Piidivabrik MTÜ (83302100035) Orissaare sadama kasutustingimuste parendamine ja atraktiivsuse tõstmine. Taotluse kohta on alustatud läbivaatamata jätmise otsuse koostamise protsess. Puuduvad hinnapakkumise küsimise ettepanek, süvendustööde mahtude tabel, keskkonnaameti keskkonnamõjude hindamise seisukoht ja vee erikasutusluba. Orissaare sadam ei ole kantud MTÜ Saarte Kalandus arendamist vajavate sadamate nimekirja. Süvendustööd ilma muu soetuseta ei ole abikõlbulik tegevus. Taotlejat on teavitatud.

3. Saaremaa Vallavalitsus (83302100024) Orissaare sadamate piirkonna arendamine. Taotluse kohta on alustatud läbivaatamata jätmise otsuse koostamise protsessi. Puuduvad mahtude tabel, millest selgub eemaldatavate setete maht, keskkonnaameti keskkonnamõjude hindamise seisukoht ja vee erikasutusluba. Taotlejat on teavitatud.

**Sõna võtsid**

J. Leivategija **–** taandas ennast vallaga seotud projektide läbivaatamata jätmise protsessi algatamise kinnitamisest.

Juhatus kinnitas projektide läbivaatamata jätmise protsessi algatamise hääletusega (eraldi otsust ei vormistata).

**Hääletus**

**Poolt 6, vastu 0, erapooletud 0, ennast taandanud 1**

**2.1.3. OÜ Vetik projektitoetuse omaosaluse summa suurendamine ja MTÜ Turja Kalastajate Seltsile projekti elluviimisest loobumise ettepaneku tegemine**

Esimese ja viienda tegevussuuna eelarved on miinuses (1. tegevusuund – eelarve miinus 4609,52 €, 5. tegevussuund- eelarve miinus 152 668,78 €).

Esimeses tegevussuunas paremusjärjestuses viimasele kohale jäänud OÜ Vetik oli nõus omaosaluse suurendamisega summas 4609,52 € ja rahastamise ettepanek tehakse summas 25 177,32 € (kirjavahetus taotlejaga on lisatud hindamiskomisjoni 27. 10. 2021. a protokollile nr 2).

Viiendas tegevussuunas paremusjärjestuses eelviimasele kohale jäänud taotleja MTÜ Turja Kalastajate Seltsi projektitoetuse eelarve summa on 197 220,15 €. Seoses tegevussuuna eelarve miinusega ei ole võimalik projektile täismahus rahastamise ettepanekut teha (eelarvejääk on 61 283,37 €). Taotlejale saadeti 09. 11. 2021.a e- kiri, milles soovitati projektitoetuse taotluse elluviimisest loobuda ja tulla projektiga uuesti 2022. a vooru. Taotleja ei ole koosoleku toimumise ajaks kirjalikku vastust veel saatnud.

**Sõna võtsid**

J. Leivategija – Turja Kalastajate Selts taotles vallast ehituskeeluvööndisse ehitamiseks luba ja valla seisukoht oli, et ei tohi ehitada enne detailplaneeringu kehtestamist. Sadamasse ehitamiseks on tavaliselt vajalik detailplaneering ja selle alusel vähendatakse ehituskeeluvööndit.

H. Vipp - taotlejal on projekti juurde lisatud valla dokument, et ehitusluba ei ole vajalik.

J. Leivategija **–** ehitusloa vajalikkuse või mittevajalikkuse kinnitamine ei anna õigust ehitamiseks.

**Kokkuvõte edasisest arutelust**

*Arutelu käigus jõudis juhatus seisukohale, et oodatakse ära MTÜ Turja Kalastajate Seltsi vastus tegevjuhi kirjale projektitoetuse taotluse elluviimisest loobumise kohta. Kui taotleja loobub projekti elluviimisest saab rahastuse 5. tegevussuunas paremusjärjestuses viimasel kohal olev Saaremaa Merispordi Selts, kes soovib soetada purjetamise algõpetuse andmiseks RS Quest paate. Paatide soetamine on määrusest tulenevalt mitteabikõlbulik tegevus aga tegevuste abikõlbulikkust hindab PRIA.**Kui tegevus on abikõlbulik saab algatusrühm Saaremaa Merispordi Seltsile toetuse määramise ettepaneku teha juhul kui mõni V tegevussuuna paremusjärjestuses eespool olevale projekt jääb PRIAs toetuse määramisest ilma või mõni paremusjärjestuses eespool olev taotleja loobub projekti elluviimisest.*

*MTÜ Turja Kalastajate Seltsi projekt esitatakse üldkoosolekule, kes teeb toetuse määramise ettepaneku osas lõpliku otsuse.*

*Protokollile on lisatud täiendavateks selgitusteks Saaremaa Vallavalitsuse kiri 12.11.2021 nr 8-5/4191-5.*

Juhatus kinnitas OÜ Vetik projektitoetuse taotluse omaosaluse suurendamise summas 4609,52 € hääletusega (eraldi otsust ei vormistata).

**Hääletus**

**Poolt 7, vastu 0, erapooletud 0, ennast taandanud 0**

**22. 11. 2021. a protokolli kantud märge:**

*19. novembril, enne üldkoosoleku algust saatis taotleja MTÜ Turja Kalastajate Seltsi esindaja Indrek Iljas Saarte Kalandusele e- kirja: „ Hetkel otsustame V telje eelarvejäägi kasuks. Sedavõrd suure omafinantseeringuga peame tõsiselt tegelema. Antud otsuse oleme sunnitud tegema kiirustades, kuid arvestades projekti potentsiaali, tunduvad võtavad riskid mõistlikena.”*

***19. 11. 2021. a toimunud üldkoosolekul kinnitati MTÜ Turja Kalastajate Seltsi projekti hindamistulemused ja tehti ettepanek projektitoetuse rahastamiseks summas 61 283,37 €.***

***Sellega seoses ei ole võimalik teha toetuse määramise ettepanekut paremusjärjestuses viimasel kohal olevale Saaremaa Merispordi Seltsile kuna V tegevussuunas puuduvad vastavad eelarvevahendid. Saaremaa Merispordi Seltsile saab toetuse määramise ettepaneku teha juhul kui mõni paremusjärjestuses eespool olevale projekt jääb PRIAs toetuse määramisest ilma või mõni paremusjärjestuses eespool olev taotleja loobub projekti elluviimisest.***

**2.1.4. Hindamistoimingute nõuetekohasuse kontrollimine**

Kõik hindamisele suunatud taotlused ületasid vajaliku hindepunktide lävendi.

Juhatusel tuleb kontrollida, kas projektitoetuse taotlused on hinnatud ettenähtud nõuete kohaselt.

Seejärel võtab juhatus vastu põhjendatud otsuse, teha hindamiskomisjoni hindamistulemuste alusel PRIA’le ettepanek EMKF meetme 3.3 2021. a II taotlusvooru esitatud kuni 60 000 € maksumusega projektitoetuse taotluste paremusjärjestusse seadmise kohta ning projektitoetuse taotluse rahuldamise või rahuldamata jätmise ja taotluse rahastamise suuruse kohta.

Veel esitab juhatus üldkoosolekule need 2021. a II taotlusvooru projektitoetuse taotlused, millega taotletakse projektitoetust rohkem kui 60 000 €, et üldkoosolek saaks võtta vastu otsuse teha PRIA’le hindamiskomisjoni hindamistulemuste alusel ettepaneku rohkem kui 60 000 € eelarvega projektitoetuse taotluste paremusjärjestusse seadmise kohta ning projektitoetuse taotluse rahuldamise või rahuldamata jätmise ja taotluse rahastamise suuruse kohta. Üldkoosolekule esitatakse hindamistulemuste kinnitamiseks ja rahastamise ettepaneku tegemiseks kaks üle 60 000 € eelarvega projektitoetuse taotlust.

**Sõna võtsid**

*Järgnevalt juhatus kontrollis, kas kõik projektitoetuse taotlused on hinnatud nõuetekohaselt. Hindamiskomisjoni töös osalesid kõik üheksa (9) komisjoni põhiliiget.*

*22. 10. 2021. a toimus ka üle 60 000 € eelarvega ehitusobjektide paikvaatlus, mille kohta on koostatud eraldi protokoll koos ehitusobjektide hinnangutega.*

*Hindamiskomisjoni 27. 10. 2021 a protokolli nr 2 ja protokolli Lisa nr 1 ning hindamistulemuste kontrolli käigus juhatus ei tuvastanud projektide hindamise komisjoni töös nõuetele mitte vastavaid tegevusi.*

*Kontrolli käigus jõudis juhatus seisukohale, et esitatud projektitoetuse taotlustega seotud hindamiskomisjoni liikmed on ennast hindamistoimingutest taandanud õiguspäraselt. Seotud isikute kindlakstegemise ja projektitoetuse taotluste hindamisest taandamise osas on hindamiskomisjoni liikmed andnud kinnituse, kas nad on, või ei ole taotlejaga seotud isikud HMS §10lg1 ja TuMS §8 mõistes ja, kas nad võivad 2021. a II taotlusvooru esitatud projektitoetuse taotluste hindamistoimingutest osa võtta (hindamiskomisjoni liikmete taandamisavaldused ja kinnitused lisatakse e-PRIAsse paremusjärjestuse kinnitamisel).*

*Juhatus kinnitas EMKF meetme 3.3 2021. a II taotlusvooru esitatud projektitoetuse taotluste hindamistoimingute nõuetekohasuse kontrolli hääletusega.*

**Hääletus**

Poolt 7, vastu 0 erapooletuid 0 ennast taandanud 0

**2.2. Põhjendatud otsuse vastuvõtmine teha PRIA’le ettepanek EMKF meetme 2021. a II taotlusvooru esitatud kuni 60 000 € investeeringu mahuga projektitoetuse taotluste paremusjärjestusse seadmise kohta ning projektitoetuse taotluse rahuldamise või rahuldamata jätmise ja taotluse rahastamise suuruse kohta.**

**2.2.1. Taotlustega seotud juhatuse liikmete taandamine projektide hääletamisest.**

*1. Esimese (1), teise (2) ja neljanda (4) tegevussuuna taotlustega seotud juhatuse liikmeid ei olnud.*

*2. Viiendas (5) tegevussuunas taandas ennast Jaan Leivategija Saaremaa Vallavalitsuse poolt esitatud projektitoetuse taotluse hindamistulemuste kinnitamisest (vallavalitsusega töösuhtes olev isik).*

Järgnevalt juhatus kinnitas projektitoetuse taotluste hindamistulemused hääletusega, et saaks vastu võtta hindamiskomisjoni hindamistulemuste alusel ettepaneku taotluste paremusjärjestusse seadmise, rahuldamise ja rahastamise suuruse ning taotluste rahuldamata jätmise kohta ja esitada PRIA’le sellekohane põhjendatud otsus.

**2.2.2. Hindamistulemuste hääletamine ja kinnitamine**

**EMKF meetme 3.3. tegevussuund I**

**Tegevussuuna 2021. a II taotlusvooru eelarve on 81 137 €, toetuste eelarve 85 746,57 €, eelarve miinus 4609,52 €.**

**Hindepunktide lävendi ületanud projektitoetuse taotlused:**

**1.  Projekt 83302100028:** Pähkla Vähi- ja Kalakasvatus OÜ, Kalandustoodete käitlemiseks, väärindamiseks või turustamiseks vajaliku inventari soetamine ning kaubik-külmiku ostmine Projekti kogumaksumus, 109 112,67 €, taotletav summa 54 556,33 €, **rahastamise ettepanek 54 556,33 €, koondhinne 2,89**

**Põhjendatud otsus:** *1. Projekt on tugevalt seotud MTÜ Saarte Kalandus visiooni ja tegevussuuna nr 1 strateegiliste eesmärkidega ning projekti elluviimine -  kombineeritud külmikuga kaubiku, kopplaaduri ja eluskala transpordi haagise soetamine - on ettevõtja majandustegevuse arendamise ja jätkusuutlikkuse seisukohast vajalik (strateegia lk 31, investeerinud kala hoiustamise ja transpordivõimaluste parendamisse). Projekti eesmärgiks on ka tuua turule uued kohalikust kalast (forellikasvatus) valmistatud tooted ning suurendada Saaremaa kalanduspiirkonnas kala väärindavate tunnustatud ja/või teavitatud mikroettevõtete arvu. Projekti elluviimine on vajalik kuna võimaldab taotlejal parendada ja suurendada tootmis- ja tarnevõimekust – hp 3,12.*

*2. Projekt panustab tegevussuuna indikaatorite sihttasemete täitmisesse piisavas mahus: eesmärgid - E1: Turule on lisandunud uued kohalikust kalast valmistatud tooted. E2: Saaremaa kalanduspiirkonnas on 18 kala väärindavat tunnustatud ja/või teavitatud mikroettevõtet (Strateegia pt 4). Tegevussuunas toetatakse investeeringuid, mis tehakse kala hoiustamise ja transportimise võimaluste parendamisse (Strateegia pt 6) – hp 2,67*

*3. Kuigi otseselt maakonna kehtivad arengudokumendid kalanduse valdkonna ettevõtlust konkreetselt ei kajasta, siis võib öelda, et projekt on seotud Saare maakonna arengustrateegiaga 2019 – 2030 (lk 11-12): „Strateegiline eesmärk: Saare maakonnas on parim elukeskkond Eestis koos majandusarengut toetava ettevõtluskeskkonnaga.1. Ettevõtlust edendavad meetmed. 1.7. Ettevõtlikkuse ja ettevõtlusõppe toetamine“ - hp 2,56.*

*4. Taotleja on oma senise tegevusega kala väärindamisel näidanud, et tema tegevus on jätkusuutlik, antud projekt võimaldab tal parendada kala transportimise võimalusi ja kopplaaduri soetamine muudab lihtsamaks töötajate seni käsitsi tehtavad töösooritused.  Projekt on jätkusuutlik ka peale rahastamise lõppemist, projekti elluviimine aitab kaasa ettevõtte üldise majandustulemi parendamisele – hp 3,34.*

*5. Projekti eelarve kulud on abikõlblikud, nende vajalikkus tuleneb kavandatud tegevustest ja on suuantud projekti eesmärgi saavutamiseks. Projekti eelarve on põhjendatud ja üles ehitatud arusaadavalt – hp 3,23.*

*6. Projekt on  taotleja jaoks uuendusliku iseloomuga, Projekti tulemusena paraneb toodangu hoiustamise ja tarnekindlus, muutub lihtsamaks raske füüsiline töö jms, luuakse juurde üks töökoht ja kasutatakse paremat tehnoloogiat – hp 2,67.*

*7. Projekti elluviimise tulemusena piirkonnas otseselt uut toodet ja teenust pakkuma ei hakata, projektiga parendatakse peamiselt kala hoiustamise ja tarnekindlust– hp 2,78.*

**Sõna võtsid**

*Sõnavõtjaid ei olnud*

**Hääletus**

Poolt 7 vastu 0 erapooletuid 0 ennast taandanud 0

**2. Projekt 83302100023:** Talmer OÜ, Jäämasina soetamine. Projekti kogumaksumus 2339 €, taotletav summa 1403,40 €, **rahastamise ettepanek 1403,40 €**, **koondhinne 2,68**

**Põhjendatud otsus:** *1. Projekt haakub MTÜ Saarte Kalandus visiooni ja tegevussuuna nr 1 strateegiliste eesmärkidega ning projekti elluviimine- jäämasina soetamine - on ettevõtja majandustegevuse arendamise ja jätkusuutlikkuse seisukohast vajalik (strateegia lk 31, investeeringute toetamine kala hoiustamise ja transportimise võimaluste parendamiseks)- hp 2,78.*

*2. Projekt panustab tegevussuuna indikaatorite sihttasemete täitmisesse (Strateegia peatükk 4) ja projekti elluviimise tulemus on mõõdetav, paraneb kaluri võimalus enda püütud kala nõuetekohaselt säilitada ja transportida - hp 2,34.*

*3. Projekt on seotud Saare maakonna arengustrateegiaga 2019 – 2030 (lk 11-12): „Strateegiline eesmärk: Saare maakonnas on parim elukeskkond Eestis koos majandusarengut toetava ettevõtluskeskkonnaga.1. Ettevõtlust edendavad meetmed. 1.7. Ettevõtlikkuse ja ettevõtlusõppe toetamine“ – hp 2,23.*

*4. Projekti tulemused on jätkusuutlikud ning tulemustel on kestev mõju, kulud kaetakse teenitud tulu arvelt – hp 3,34.*

*5. Eelarve on üles ehitatud arusaadavalt ja selgelt. Projekti eelarve kulud on abikõlblikud, nende vajalikkus tuleneb kavandatud tegevustest ja on suuantud projekti eesmärgi saavutamisele – hp 3,45.*

*6. Projekt on uuendusliku iseloomuga taotleja jaoks. Taotleja jaoks võetakse kasutusele seade, mis võimaldab tal kala paremini säilitada ja transportida – hp 2,23.*

*7. Projekti elluviimise tulemusel on võimalik kala transportida nõuetele vastavas keskkonnas, mis omakorda aitab kaasa värskele kalale lisandväärtuse andmisel– hp 2,56*

**Sõna võtsid**

*Sõnavõtjaid ei olnud*

**Hääletus**

Poolt 7 vastu 0 erapooletuid 0 ennast taandanud 0

**3. Projekt 83302100021: Vetik OÜ,** Biostimulandi tootmisliini komplekteerimine.Projekti kogumaksumus 59 573,68 €, taotletav summa 29 786,84 €, **rahastamise ettepanek 25 177,32 €, koondhinne 2,20**

***Tegevussuuna eelarve miinus on 4609,52 €. Paremusjärjestuses viimasel kohal olevale taotlejale tehti ettepanek suurendada omaosalust 4609,52 € võrra. Taotleja oli omaosaluse suurendamisega nõus. Kirjavahetus taotlejaga on lisatud protokollile.***

**Põhjendatud otsus:** *1. Projekt ei ole otseselt seotud MTÜ Saarte Kalandus arengustrateegia tegevussuuna nr 1 strateegiliste eesmärkidega. Tegemist ei ole kohalikku kala väärindava projektiga. Projekti elluviimise tulemusel on võimalik väärindada kohalikku merest saadavat bioressurssi. Hindamiskomisjoni hinnangul haakub projekt Saarte Kalanduse arengustrateegia visiooniga keskmisel tasemel - hp 2,23.*

*2. Projekt panustab tegevussuuna indikaatorite sihttasemete täitmisesse keskmisel tasemel, tegemist ei ole küll kohaliku kala väärindamisega aga väärindatakse kohalikku merest saadavat toorainet. Projekt täidab kahte indikaatorit-lisanduvad 2 töökohta ja turule lisandub uus toode - hp 2,12.*

*3. Kuigi projektis otseselt ei viidata seotusele kohalike arengukavadega, võib öelda, et projekt on seotud Saaremaa valla ettevõtluskeskkonna ja innovatsiooni arengukavaga 2020 – 2030 (lk 15) „5. Peamised innovatsiooni suunad ja arendusvaldkonnad. Biomajandus (sh kohalike bioressursside, nt taimede, loomade, vee toorme ja puidu väärindamine uute tehnoloogiate abil. Kohalike ressursside väärindamine“ – hp 1,89.*

*4. Piisava toorme ja tootmisvõimekuse puhul peaksid projekti tulemused olema jätkusuutlikud ning tulemustel on kestev mõju, kulud kaetakse teenitud tulu arvelt – hp 2,34.*

*5. Eelarve on üles ehitatud arusaadavalt ja selgelt. Projekti eelarve kulud on abikõlblikud, nende vajalikkus tuleneb kavandatud tegevustest ja on suunatud projekti eesmärgi saavutamisele – hp 2,45.*

*6. Projekt on uuendusliku iseloomuga, biostimulandi tootmisega Saaremaa kalanduspiirkonnas varasemalt tegeldud ei ole – hp 2,78.*

*7. Projektiga ei panustata otseselt kohaliku kala väärindamisse, väärindatakse kohalikku merest saadavat bioressurssi, millele antakse lisandväärtust– hp 2,12*

**Sõna võtsid**

*Sõnavõtjaid ei olnud*

**Hääletus**

Poolt 7 vastu 0 erapooletuid 0 ennast taandanud 0

**Alla lävendi jäänud projektid**

*Alla lävendi jäänud projekte ei ole.*

**2. EMKF meetme 3.3. tegevussuund II**

**Tegevussuuna 2021. a II taotlusvooru eelarve  on 85 746,57 €, toetuste eelarve on 37 511,66 €, eelarve jääk 43 472,14 €**

**Hindepunktide lävendi ületanud projektitoetuse taotlused:**

**1.Projekt 83302100022:** Talmer OÜ, Vintsiga paadihaagise ja võrguvintsi soetamine. Projekti kogumaksumus 2137,50 €, taotletav summa 1496,24 € **rahastamise ettepanek 1496,24 €**, **koondhinne 2,48**

**Põhjendatud otsus:** *1. Projekt panustab Saare maakonna kalanduspiirkonna arengustrateegia eesmärkide täitmisesse keskmisel tasemel. Toetuse abil planeeritavad soetused otseselt ei mitmekesista ettevõtja majandustegevust kõrvaltegevusaladel aga aitavad kaasa kalapüügiga seotud tegevuste parendamisele, muudavad efektiivsemaks paadi transportimise kalanduspiirkonna erinevatesse sadamatesse, lihtsamaks muutuvad ka paadi veeskamine ja veest välja võtmine ning võrkude nõudmine. Soetatavad vahendid aitavad kaasa ettevõtte jätkusuutlikule tegevusele ja sissetulekute suurendamisele kutselise kalapüügi valdkonnas- hp 2,78.*

*2. Projekt panustab tegevussuuna indikaatorite sihttasemete täitmisesse keskmisel tasemel. MTÜ* *Saarte Kalandus missiooniks on aidata kaasa Saare maakonna rannakalanduse ja kalandussektori jätkusuutlikkuse tõstmisele ning rannakülade elukvaliteedi parandamisele. Projekt on seotud MTÜ Saarte Kalandus arengustrateegiaga ja meetme 3.3. mitmekesistamise tegevussuuna eesmärkidega, planeeritavad investeeringud aitavad kaasa kalandussektori ettevõtja täiendavate lisasissetulekute saamisele -  hp 2,12.*

*3. Kuigi otseselt Saare maakonna kehtivad arengudokumendid kalanduse valdkonna ettevõtlust konkreetselt ei kajasta, siis võib öelda, et projekt on seotud Saare maakonna arengustrateegiaga 2019 – 2030 (lk 11-12): „Strateegiline eesmärk: Saare maakonnas on parim elukeskkond Eestis koos majanduse arengut toetava ettevõtluskeskkonnaga.1. Ettevõtlust edendavad meetmed. 1.7. Ettevõtlikkuse ja ettevõtlusõppe toetamine.“ - hp 2,12.*

*4. Projekti tulemused on jätkusuutlikud ning tulemustel on kestev mõju. Majanduskulud kaetakse majandustegevusest saadud tuludega – hp 3,23.*

*5. Projekti eelarve on üles ehitatud arusaadavalt ja selgelt. Projekti eelarve kulud on abikõlblikud, nende vajalikkus tuleneb kavandatud tegevustest ja on suunatud projekti elluviimise eesmärgi saavutamisele – hp 3,23.*

*6. Projekti elluviimise tulemusena piirkonnas uut teenust või toodet turule ei tule, samuti ei looda juurde töökohti. Samas on projekti elluviimine uuendusliku iseloomuga taotleja kontekstis, kelle jaoks võetakse kasutusele parem tehnoloogia  – hp 2,12.*

*7. Eeldatavasti aitab projekt kaasa taotleja sissetulekute suurendamisele kuna paranevad paadi vettelaskmise ja veest välja võtmise tingimused ja muutub lihtsamaks püüniste paati tõmbamise protsess– hp 2,23.*

**Sõna võtsid**

*Sõnavõtjaid ei olnud*

**Hääletus**

Poolt 7 vastu 0 erapooletuid 0 ennast taandanud 0

**2. Projekt 83302100013:** FIE Tõnis Tasane, Paadihaagise, vintsi ja võrguvintsi soetamine. Projekti kogumaksumus 2565 €, taotletav summa 1795,50 €, **rahastamise ettepanek 1795,50 €**, **koondhinne 2,46**

**Põhjendatud otsus:** *1. Projekt panustab Saare maakonna kalanduspiirkonna arengustrateegia eesmärkide täitmisesse keskmisel tasemel. Toetuse abil planeeritavad soetused otseselt ei mitmekesista ettevõtja majandustegevust kõrvaltegevusaladel aga aitavad kaasa kalapüügiga seotud tegevuste parendamisele, muudavad efektiivsemaks paadi transportimise kalanduspiirkonna erinevatesse sadamatesse, lihtsamaks muutuvad ka paadi veeskamine ja veest välja võtmine ning võrkude nõudmine.  - hp 2,89.*

*2. Projekt panustab tegevussuuna indikaatorite sihttasemete täitmisesse keskpäraselt. Otseselt soetatavad kaubad ja seadmed kalandussektori ettevõtja tegevusi ei mitmekesista. Nende soetuste abil on võimalik teostada  kalapüüki efektiivsemalt, planeeritavad investeeringud peaksid aitama kaasa kalandussektori mikroettevõtjal kalapüügist saadavaid sissetulekuid suurendada – hp 2,34.*

*3. Kuigi otseselt Saare maakonna kehtivad arengudokumendid kalanduse valdkonna ettevõtlust konkreetselt ei kajasta, siis võib öelda, et projekt on seotud Saare maakonna arengustrateegiaga 2019 – 2030 (lk 11-12): „Strateegiline eesmärk: Saare maakonnas on parim elukeskkond Eestis koos majanduse arengut toetava ettevõtluskeskkonnaga.1. Ettevõtlust edendavad meetmed. 1.7. Ettevõtlikkuse ja ettevõtlusõppe toetamine“ – hp 2,00.*

*4. Projekti elluviimise tulemused peaksid olema jätkusuutlikud ja püsivad ka peale rahastuse lõppemist. Majanduskulud kaetakse majandustegevusest saadud tuludega – hp 3,12.*

*5. Projekti eelarve kulud on abikõlblikud, nende vajalikkus tuleneb kavandatud tegevustest ja on suunatud projekti eesmärgi saavutamiseks. Projekti eelarve on arusaadav ja piisavalt põhjendatud – hp 3,23.*

*6. Projekti elluviimise tulemusel piirkonnas uut teenust pakkuma ei hakata, samuti ei tule turule uut toodet ega looda juurde töökohti. Samas on investeering uuendusliku iseloomuga taotleja jaoks, kes saab kasutusele võtta uued seadmed – hp 2,00.*

*7. Eeldatavasti aitab projekt kaasa taotleja sissetulekute suurendamisele kuna paranevad paadi vettelaskmise ja veest välja võtmise tingimused ja muutub lihtsamaks püüniste paati tõmbamise protsess – hp 2,12.*

**Sõna võtsid**

*Sõnavõtjaid ei olnud*

**Hääletus**

Poolt 7 vastu 0 erapooletuid 0 ennast taandanud 0

**3. Projekt 83302100014:** FIE Aavo Lonks, Üldotstarbelise haagise ostmine. Projekti kogumaksumus 39 146,40 €, taotletav summa 27 402,48 €, **rahastamise ettepanek 27 402,48, koondhinne 2,43**

**Põhjendatud otsus:** *1. Projekt panustab Saare maakonna kalanduspiirkonna arengustrateegia eesmärkide täitmisesse. Tegevuskava p.6.1.2: „Tegevuste mitmekesistamise toetamine on Saaremaa kalanduspiirkonna kestlikuks arenguks väga olulise tähtsusega tegevussuund, pakkudes kaluritele väljaspool püügihooaega võimalust muudeks sissetulekuteks.“ Samuti on mitmekesistamisel oluline roll maakonna majanduselu elavdamisel – hp 2,45.*

*2. Projekt panustab tegevussuuna indikaatorite sihttasemete täitmisesse keskmisel tasemel, soetatava haagisega saab kalandussektori mikroettevõtja täiendada oma tegevusi kalapüügi välisel perioodil (veoteenuse pakkumine või haagise väljarentimine) ja seeläbi mõningas mahus suurendada ka oma sissetulekuid. Planeeritud tegevus peaks toetama nii kaluri tegevuste mitmekesistamist kui ka sellelt saadavate tulude suurenemist (str pt 4) – hp 2,23.*

*3. Kuigi otseselt Saare maakonna kehtivad arengudokumendid kalanduse valdkonna ettevõtlust konkreetselt ei kajasta, siis võib öelda, et projekt on seotud Saare maakonna arengustrateegiaga 2019 – 2030 (lk 11-12): „Strateegiline eesmärk: Saare maakonnas on parim elukeskkond Eestis koos majanduse arengut toetava ettevõtluskeskkonnaga.1. Ettevõtlust edendavad meetmed. 1.7. Ettevõtlikkuse ja ettevõtlusõppe toetamine“ - hp 2,34.*

*4. Eeldatavalt projekt on jätkusuutlik ja piisava arvu pakutavast teenusest huvitatute olemasolul tagab kalurile ka täiendava sissetuleku kalapüügi välisel hooajal – hp 2,56.*

*5. Projekti eelarve kulud on abikõlblikud, nende vajalikkus tuleneb kavandatud tegevustest ja on suuantud projekti eesmärgi saavutamiseks– hp 2,78.*

*6. Otseselt uut teenust käesoleva projektiga piirkonnas pakkuma ei hakata. Oluline ja uuenduslik on projekt ainult taotleja enda jaoks. Uut töökohta projekti elluviimisega ei looda– hp 2,12.*

*7. Eeldatavasti aitab projekt kaasa taotleja sissetulekute suurendamisele, luues kalurile võimaluse oma tegevusi kalapüügi kõrvalt mitmekesistada – hp 2,45.*

**Sõna võtsid**

*Sõnavõtjaid ei olnud*

**Hääletus**

Poolt 7 vastu 0 erapooletuid 0 ennast taandanud 0

**4. Projekt 83302000374:** FIE Jalmar Raud, Diiselgeneraatori soetamine mobiilse halumasina teenuse pakkumiseks. Projekti kogumaksumus 9739,20 €, taotletav summa 6817,44 € **rahastamise ettepanek 6817,44 €**, **koondhinne 2,43**

**Põhjendatud otsus*:*** *1. Projekt panustab Saare maakonna kalanduspiirkonna arengustrateegia eesmärkide täitmisesse keskpäraselt. Tegevuskava p.6.1.2: Tegevuste mitmekesistamise toetamine on Saaremaa kalanduspiirkonna kestlikuks arenguks väga olulise tähtsusega tegevussuund, pakkudes kaluritele väljaspool püügihooaega võimalust muudeks sissetulekuteks. Samuti on mitmekesistamisel oluline roll maakonna majanduselu elavdamisel - hp 2,45.*

*2. Projekt panustab tegevussuuna indikaatorite sihttasemete täitmisesse keskmisel tasemel, aidates mitmekesistada kalandussektori mikroettevõtja  majandustegevust. Teenuste mitmekesistamine võimaldab ettevõtjal paremini planeerida oma tegevust kutselise kalurina, tagab ja suurendab sissetulekud püügiväilisel perioodil ning vähendab ettevõtja sõltuvust palgatööst – hp 2,12.*

*3. Kuigi otseselt Saare maakonna kehtivad arengudokumendid kalanduse valdkonna ettevõtlust konkreetselt ei kajasta, siis võib öelda, et projekt on seotud Saare maakonna arengustrateegiaga 2019 – 2030 (lk 11-12): „Strateegiline eesmärk: Saare maakonnas on parim elukeskkond Eestis koos majandusarengut toetava ettevõtluskeskkonnaga.1. Ettevõtlust edendavad meetmed. 1.7. Ettevõtlikkuse ja ettevõtlusõppe toetamine“ – hp 2,00.*

*4. Diiselgeneraatori soetamise projekt on esitatud põhimõtteliselt eelmise projekti „Halumasina soetamine” jätkuprojektina, parendamaks teenuse kvaliteeti. Eeldatavasti on projekt jätkusuutlik ka peale rahastamise lõppemist kuigi on teataval määral sõltuvuses soetatava seadme ekspluatatsiooni ajast – hp 2,56.*

*5. Võib öelda, et projekti eelarve kulud on abikõlblikud, nende vajalikkus tuleneb kavandatud tegevustest ja on suuantud projekti eesmärgi saavutamiseks – hp 3,23.*

*6. Projekti tulemusena piirkonnas uut toodet või teenust ei pakuta. Samas võib öelda, et projekti elluviimis tulemus on uuenduslik taotleja enda jaoks ja ta hakkab kasutama ka paremat tehnoloogiat – hp 2,23.*

*7. Maakonnas halgude tootmise ja metsa väljaveo teenust juba osutatakse, täiendavate sissetulekute saamine on sõltuv turunõudlusest. Eeldatavasti võimaldab teenuse pakkumine Lääne- Saaremaa piirkonnas siiski püügivälisel hooajal lisasissetulekuid saada – hp 2,45*

**Sõna võtsid**

*Sõnavõtjaid ei olnud*

**Hääletus**

Poolt 7 vastu 0 erapooletuid 0 ennast taandanud 0

**Alla lävendi jäänud projektid**

*Alla lävendi jäänud projekte ei olnud.*

**EMKF meetme 3.3. tegevussuund III**

*Tegevussuunda projekte ei esitatud*

**EMKF meetme 3.3. tegevussuund IV**

*Tegevussuunda ei esitatud kuni 60 000 € eelarvega projekte.*

**EMKF meetme 3.3. tegevussuund V**

**Tegevussuuna 2021. a II taotlusvooru eelarve – 400 000 €, hindamisele suunatud projektide eelarve on 552 668,78 €, eelarve miinus on 152 668,78 €.**

**Hindepunktide lävendi ületanud projektitoetuse taotlused:**

**1. Projekt 83302100020:** MTÜ Soela Sadama Selts, Soela Sadama kasutustingimuste parendamine ja uute võimaluste loomine (sadamahoone osalised ehitustööd).Projekti kogumaksumus 59 973,24 €, taotletav summa 53 975,91 **€, rahastamise ettepanek  53 975,91 €**, **koondhinne 2,76**

**Põhjendatud otsus:** *1. Projekti eesmärgiks on välja ehitada Soela sadama paadikuuri olmekorpuse tehnosüsteemid, saunakompleks ning WC-d. Projekt panustab Saarte Kalanduse visiooni, strateegiliste eesmärkide täitmisesse piisavas mahus (keskmisel tasemel). Mitmesuguste sündmuste korraldamine, ühistegevuseks mõeldud ehitiste rajamine, s.h kalanduse ja merendusega seotud pärandi eksponeerimine, laste ja noorte toomine kalanduse ja kalatoitude juurde (str lk 33)  – hp 2,75.*

*2. Projekt panustab piisavas mahus (keskmisel tasemel) tegevussuuna indikaatorite sihttasemete täitmisesse. „Loodud on võimalused kalandussektori organisatsioonide ühistegevuseks ja piirkondliku kultuuripärandi tutvustamiseks. Kalandus- ja meresektor on maakonnas nähtavad.”(Strateegia 4. peatükk lk 26) – hp 2,25.*

*3. Projekt on seotud Saaremaa valla sadamate arengukavaga 2021 – 2030. Tegevused 1.1.7.: Turundustegevuste läbiviimine suurendamaks sadamate külastatavust (Saaremaa vallavalitsus, sadamate omanikud ja valdajad, 2021-2030). Tegevused 1.1.8.: Sadamates teenuste kvaliteedi tõstmine ja uute teenuste loomine (kõik piirkonnad, sadamate omanikud ja valdajad, 2021-2030* *- hp 2,88.*

*4. Projekti tulemused on jätkusuutlikud ka peale rahastamise lõppemist ning tulemustel peaks olema kestev mõju -  hp 3,25.*

*5. Projekti eelarve kulud on abikõlblikud, nende vajalikkus tuleneb kavandatud tegevustest ja on suuantud projekti eesmärgi saavutamiseks – hp 3,13.*

*6. Projekti tulemusena piirkonnas otseselt uut teenust pakkuma ei hakata, samuti ei võeta kasutusele tavapärasest paremat tehnoloogiat aga võib öelda, et Soela sadamas paraneb olemasolevate teenuste/ võimaluste kvaliteet – hp 1,88.*

*7. Projekt on suunatud kohalikule kogukonnale ja sadamat külastavatele turistidele ning võib eeldada, et kasusaajate arv on piisavalt suur – hp 2,88.*

*8. Projekt aitab kaasa piirkonna kalanduse ja merendusega seotud kultuuripärandi säilimisele, objektil luuakse kogukonnale paremad tingimused kooskäimiseks ja erinevate kohalikku kultuuripärandit tutvustavate ettevõtmiste korraldamiseks – hp 2,75.*

**Sõna võtsid**

*Sõnavõtjaid ei olnud*

**Hääletus**

Poolt 7 vastu 0 erapooletuid 0 ennast taandanud 0

**2.**  **Projekt 83302100027:** MTÜ Saarte Kalurite Ühing, Saaremaa sadamad ja sadamate jutud. Projekti kogumaksumus 22 350 €, taotletav summa 20 115 €**, rahastamise ettepanek 20 115 €**, **koondhinne 2,70**

**Põhjendatud otsus:** *1. Projektitoetuse taotlus, mille eesmärgiks on teha  dokumentaalfilm Saaremaa sadamate ajaloost ja hetkeseisust, panustab Saarte Kalanduse strateegia visiooni ja eesmärkide täitmisse keskmisel tasemel. Hindamiskomisjoni liikmed jõudsid ühisele seisukohale, et Saaremaa sadamaid tutvustava filmi tegemine on merekultuuri – ja traditsioonide talletamise seisukohalt oluline ettevõtmine ja toetasid projekti elluviimist – hp 2,38.*

*2. Projekt panustab tegevussuuna indikaatorite sihttasemete täitmisse, loodud on võimalus piirkondliku kultuuripärandi tutvustamiseks (strateegia lk 26) – hp 2,25.*

*3. Projekt on seotud Saaremaa valla arengukava 2019 – 2030: Alaeesmärk 1.3: Paikkondlikud kombed, murdekeel ja elulaad on väärtustatud ning tunnustatud- hp 2,25.*

*4. Projekti jätkusuutlikkus seisneb selles, et projekti elluviimisel on kestev mõju merekultuuri ja traditsioonide säilitamise ja talletamise kontekstis – hp 2,63.*

*5. Projekti eelarve on põhjendatud ja kulud abikõlbulikud, taotleja on eelmise sarnase projektiga, „Filmikogumik Saaremaa kalurite ajaloost”, tõendanud, et suudab selliseid projekte ellu viia – hp 2,38.*

*6. Projekti tulemusena piirkonnas otseselt uut teenust pakkuma ei hakata, samuti ei võeta kasutusele tavapärasest paremat tehnoloogiat – hp 2,00.*

*7. Kasusaajateks võib pidada tervet kogukonda, kes filme vaatab. Projekt aitab kaasa piirkonna kalanduse ja merendusega seotud kultuuripärandi säilimisele – hp 2,38.*

*8. Projekt aitab kaasa piirkonna kalanduse ja merendusega seotud kultuuripärandi säilimisele, Saaremaa sadamate ajaloolist tausta tutvustav film talletab selle teabe tulevastele põlvedele – hp 2,63.*

**Sõna võtsid**

*Sõnavõtjaid ei olnud*

**Hääletus**

Poolt 7 vastu 0 erapooletuid 0 ennast taandanud 0

**3. Projekt 83302100032:** Leisi Kool Saarlaseks olemine läbi merehariduse.Projekti kogumaksumus 4720 €, taotletav summa 4248 €, **rahastamise ettepanek 4248 €**, **koondhinne 2,65**

**Põhjendatud otsus:** *1.* *Projekt panustab selgelt Saarte Kalanduse strateegia visiooni ja eesmärkide täitmisse. Mitmesuguste sündmuste korraldamine, ühistegevuseks mõeldud ehitiste rajamine, s.h kalanduse ja merendusega seotud pärandi eksponeerimine, laste ja noorte toomine kalanduse ja kalatoitude juurde (str lk 33).Tegemist on kahvel- kuunar Hoppeti baasil projektiga, mis võimaldab lastel tutvuda ajaloolise purjelaevaga ja merel seilamisega, andes neile võimaluse tutvuda merekultuuri- ja traditsioonidega. Hindajad on seisukohal, et lastele suunatud projektid väärivad toetamist ja nende elluviimine on vajalik – hp 2,75.*

*2. Projekt panustab tegevussuuna indikaatorite sihttasemete täitmisesse keskmisel tasemel – projektiga luuakse võimalus tutvustada lapstele kalandust ja sellega seonduvat rannarahva kultuuripärandit – hp 2,50.*

*3. Projekt on seotud Saaremaa valla kultuuri arengukavaga 2020 – 2030: Alaeesmärk 1.3: Paikkondlikud kombed, murdekeel ja elulaad on väärtustatud ning tunnustatud. Tegevus 1.3.1: Rahvakultuuri väärtustamine tagab jätkusuutlikkuse Tegevus 1.3.2: Traditsiooniliste ürituste korraldamise ja uute algatuste toetamine, arvestades kohaliku kultuuriruumi eripära ja piirkondlikke ning kihelkondlikke traditsioone Tegevus 1.3.3: Pärimusalase õppe toetamine. Projekt on seotud Saaremaa valla arengukavaga 2019 – 2030 Alaeesmärk 1.4: Mitmekesised haridusvõimalused on toetatud ja väärtustatud. Tegevus 1.4.1: Koostöö erasektori erineva taseme haridusasutuste, kolmanda sektori ja teiste organisatsioonidega. Tegevus 1.4.2: Õpilasürituste korraldamine ja nendel osalemise toetamine*  - *hp 2,63.*

*4. Projekti jätkusuutlikkus on rahuldavalt põhjendatud ning projekti elluviimise tulemustel peaks olema kestev mõju kui projektis osalevad lapsed talletavad saadud uued teadmised – hp 2,50.*

*5. Projekti eelarve kulud on abikõlblikud ja põhjendatud, nende vajalikkus tuleneb kavandatud tegevustest ja on suunatud projekti eesmärgi saavutamiseks – hp 2,75.*

*6. Projekti tulemusena piirkonnas otseselt uut teenust, toodet ega tehnoloogiat ei pakuta/ kasutata. Projekti uuenduslik aspekt seisneb selles, et projektis osalevad õpilased saavad vahetu kogemuse merendusalase pärandkultuuri talletamisel – hp 1,75.*

*7. Projektist kasusaajate arv ei ole suur aga see on arvestatav Leisia kooli kontekstis. Kaudselt on kasusaajaks ka kohalik kogukond, kui lapsed talletavad projekti läbi saadud  uued teadmised kohalikust merekultuurist– hp 2,50.*

*8. Projekt aitab kaasa piirkonna kalanduse ja merendusega seotud kultuuripärandi säilimisele. Õppeprogrammi läbinud lapsed on õppinud tundma rannakalandusega seotud traditsioone. Kahvelkuunar "Hoppeti” kasutamine õpikeskkonnana aitab kaasa nii meresõidu traditsioonide kui ka purjelaeva meremehe ja rannaelu tundmaõppimisel – hp 3,25.*

**Sõna võtsid**

*Sõnavõtjaid ei olnud*

**Hääletus**

Poolt 7 vastu 0 erapooletuid 0 ennast taandanud 0

**4. Projekt 83302100018:** MTÜ Lümanda Sadamad Atla Sadamahoone põhivara soetamine.Projekti kogumaksumus 36 236,49 €, taotletav summa 32 612,84 €, **rahastamise ettepanek 32 612,84 €**, **koondhinne 2,60**

**Põhjendatud otsus:** *1. Projekti eesmärgiks on soetada eelmise projekti toel valminud sadamahoonesse kütteseadmed, köögitehnika ja mööbel, lauad-pingid ning projektor koos ekraaniga. Projekt panustab Saarte Kalanduse visiooni, strateegiliste eesmärkide täitmisesse piisavas mahus (keskmisel tasemel). Mitmesuguste sündmuste korraldamine, ühistegevuseks mõeldud ehitiste rajamine, s.h kalanduse ja merendusega seotud pärandi eksponeerimine, laste ja noorte toomine kalanduse ja kalatoitude juurde (str lk 33) – hp 2,50.*

*2. Projekt panustab piisavas mahus (keskmisel tasemel) tegevussuuna indikaatorite sihttasemete täitmisesse. „Loodud on võimalused kalandussektori organisatsioonide ühistegevuseks ja piirkondliku kultuuripärandi tutvustamiseks. Kalandus- ja meresektor on maakonnas nähtavad.”(Strateegia 4. peatükk lk 26) – hp 2,25.*

*3. Projekt on seotud Saaremaa valla sadamate arengukavaga 2021 – 2030. Tegevused 1.1.7.: Turundustegevuste läbiviimine suurendamaks sadamate külastatavust (Saaremaa vallavalitsus, sadamate omanikud ja valdajad, 2021-2030). Tegevused 1.1.8.: Sadamates teenuste kvaliteedi tõstmine ja uute teenuste loomine (kõik piirkonnad, sadamate omanikud ja valdajad, 2021-2030* *- hp 2,63.*

*4. Projekti tulemused peaksid olema jätkusuutlikud ka peale rahastamise lõppemist ning eeldatavasti on tulemustel kestev mõju. Tulevikukulutused kaetakse sisseviidavatest teenustest: hoone välja rentimine (erinevad üritused, koolitused, õppepäevad, ööbimine jne)* *-  hp 2,63.*

*5. Projekti eelarve kulud on abikõlblikud, nende vajalikkus tuleneb kavandatud tegevustest ja on suuantud projekti eesmärgi saavutamiseks – hp 2,88.*

*6. Projekti tulemusena piirkonnas otseselt uut teenust pakkuma ei hakata, samuti ei võeta kasutusele tavapärasest paremat tehnoloogiat aga võib öelda, et Lümanda sadama kogukonnahoones paraneb pakutavate teenuste kvaliteet– hp 2,00.*

*7. Projekt on suunatud valdavalt kohalikule kogukonnale ja sadamat külastavatele turistidele ning võib eeldada, et kasusaajate hulk on piisavalt suur – hp 2,88.*

*8. Projekt aitab kaasa piirkonna kalanduse ja merendusega seotud kultuuripärandi säilimisele, objektil luuakse kogukonnale paremad tingimused kooskäimiseks ja erinevate kohalikku kultuuripärandit tutvustavate ettevõtmiste korraldamiseks – hp 2,63.*

**Sõna võtsid**

*Sõnavõtjaid ei olnud*

**Hääletus**

Poolt 7 vastu 0 erapooletuid 0 ennast taandanud 0

**5. Projekt 83302100025:** Lümanda Põhikool Lümanda Põhikooli kolmanda kooliastme merereis ja laager Abrukal. Projekti kogumaksumus 4600 €, taotletav summa 4140 € **rahastamise ettepanek 4140 €**, **koondhinne 2,59**

**Põhjendatud otsus:** *1.* *Projekt panustab selgelt Saarte Kalanduse strateegia visiooni ja eesmärkide täitmisse. Projekti eesmärgiks on suurendada õpilaste huvi merehariduse vastu ja võimaldada neil praktiliselt tundma õppida ajaloolise purjelaeva ehitust, merel navigeerimist ja meeskonnatööd. Lümanda põhikooli õpilased ei ole varem saanud osa võtta merekultuuri traditsioone tutvustavast projektist ja hindamiskomisjoni hinnangul on projekti elluviimine vajalik ning väärib toetamist – hp 2,38.*

*2. Projekt panustab tegevussuuna indikaatorite sihttasemete täitmisesse keskmisel tasemel, andes võimaluse laste ja noorte toomiseks kalanduse ja kalatoitude juurde – hp 2,13.*

*3. Projekt on seotud Saaremaa valla kultuuri arengukavaga 2020 – 2030: Alaeesmärk 1.3: Paikkondlikud kombed, murdekeel ja elulaad on väärtustatud ning tunnustatud. Tegevus 1.3.1: Rahvakultuuri väärtustamine tagab jätkusuutlikkuse Tegevus 1.3.2: Traditsiooniliste ürituste korraldamise ja uute algatuste toetamine, arvestades kohaliku kultuuriruumi eripära ja piirkondlikke ning kihelkondlikke traditsioone Tegevus 1.3.3: Pärimusalase õppe toetamine. Projekt on seotud Saaremaa valla arengukavaga 2019 – 2030 Alaeesmärk 1.4: Mitmekesised haridusvõimalused on toetatud ja väärtustatud. Tegevus 1.4.1: Koostöö erasektori erineva taseme haridusasutuste, kolmanda sektori ja teiste organisatsioonidega. Tegevus 1.4.2: Õpilasürituste korraldamine ja nendel osalemise toetamine*  - *hp 2,75.*

*4. Projekti jätkusuutlikkust võib hinnata õpilastele antavate teadmiste kontekstist lähtuvalt, projekti elluviimise tulemusel õpilased mõistavad ning väärtustavad oma kodusaare merekultuuri ajalugu ja traditsioone ning keskkonna ja tervise säästmise põhimõtteid ja eeldatavasti on sellistel teadmistel kestev mõju   – hp 2,63.*

*5. Projekti eelarve kulud on abikõlblikud ja põhjendatud, nende vajalikkus tuleneb kavandatud tegevustest ja on suunatud projekti eesmärgi saavutamiseks – hp 3,13.*

*6. Projekti tulemusena piirkonnas otseselt uut teenust, toodet ega tehnoloogiat ei pakuta/ kasutata. Projekti uuenduslik aspekt seisneb selles, et projektis osalevad õpilased saavad esmase ja vahetu kogemuse meresõidust purjelaeval – hp 2,00.*

*7. Projektist kasusaajate arv ei ole suur aga see on arvestatav Lümnada kooli kontekstis, projektis osalevad 7 -9 klasside õpilased koos õpetajatega – hp 2,63.*

*8. Projekt aitab kaasa piirkonna kalanduse ja merendusega seotud kultuuripärandi säilimisele. Õppeprogrammi läbinud lapsed on õppinud tundma rannakalandusega seotud traditsioone. Kahvelkuunar "Hoppeti” kasutamine õpikeskkonnana aitab kaasa nii meresõidu traditsioonide kui ka purjelaeva meremehe ja rannaelu tundmaõppimisel – hp 2,88.*

**Sõna võtsid**

*Sõnavõtjaid ei olnud*

**Hääletus**

Poolt 7 vastu 0 erapooletuid 0 ennast taandanud 0

**6. Projekt 83302100026:** Kuressaare Nooruse Kool Õppepäev merel. Projekti kogumaksumus 12 860 €, taotletav summa 11 574 €, **rahastamise ettepanek 11 574 €**, **koondhinne 2,53**

**Põhjendatud otsus:** *1. Projekt panustab selgelt Saarte Kalanduse strateegia visiooni ja eesmärkide täitmisse. Projekti eesmärk on siduda merendusalast tegevust kooli õppekavaga, õppida tundma ja väärtustama saarelist elulaadi ja merendus traditsioone. Lastele suunatud projekti elluviimine on vajalik ja aitab kaasa kohaliku merekultuuri säilimisele – hp 2,38.*

*2. Projekt panustab keskmisel tasemel tegevussuuna indikaatorite sihttasemete täitmisesse - laste ja noorte toomine kalanduse ja kalatoitude juurde – hp 2,00.*

*3. Projekt on seotud Saaremaa valla arengukavaga 2019 – 2030 Alaeesmärk 1.4: Mitmekesised haridusvõimalused on toetatud ja väärtustatud. Tegevus 1.4.1: Koostöö erasektori erineva taseme haridusasutuste, kolmanda sektori ja teiste organisatsioonidega. Tegevus 1.4.2: Õpilasürituste korraldamine ja nendel osalemise toetamine. Projekt on seotud Saaremaa valla kultuuri arengukavaga 2020 – 2030: Alaeesmärk 1.3: Paikkondlikud kombed, murdekeel ja elulaad on väärtustatud ning tunnustatud. Tegevus 1.3.1: Rahvakultuuri väärtustamine tagab jätkusuutlikkuse Tegevus 1.3.2: Traditsiooniliste ürituste korraldamise ja uute algatuste toetamine, arvestades kohaliku kultuuriruumi eripära ja piirkondlikke ning kihelkondlikke traditsioone Tegevus 1.3.3: Pärimusalase õppe toetamine – hp 2,63*

*4. Projekti jätkusuutlikkus on rahuldavalt põhjendatud ning projekti elluviimise tulemusel peaks olema kestev mõju. Merendusalase õppe ja merehariduse populariseerimine kindlustab õpilastes jätkuva huvi selle õppe- ja tegevusvaldkonna vastu ning annab järelkasvu sinimajandusega seotud kohalikele ettevõtetele ja asutustele – hp 2,25.*

*5. Projekti eelarve kulud on abikõlblikud ja põhjendatud, nende vajalikkus tuleneb kavandatud tegevustest ja on suunatud projekti eesmärgi saavutamiseks – hp 2,88.*

*6. Projekti tulemusena piirkonnas otseselt uut teenust, toodet ega tehnoloogiat ei pakuta/ kasutata. Projekt ei ole uuendusliku iseloomuga ka taotleja jaoks kuna sarnaseid projekte on ka varem ellu viidud. Projekti võib pidada uuenduslikuks nende õpilaste jaoks, kes ei ole varem sarnasest projektist osa võtnud – hp 1,88.*

*7. Projektist kasusaajate arv on üsna suur, osaleb ca 180 last – hp 2,75.*

*8. Projekt aitab kaasa piirkonna kalanduse ja merendusega seotud kultuuripärandi säilimisele. Merelised koolitused ja väljasõidud Eesti vanima seilava ajaloolise purjelaevaga Hoppet annavad õpilastele praktilise kogemuse meresõidu ohutusest, navigatsiooni alustest ja purjelaeva käsitsemisest. Õpilased saavad teadmisi meresõidu ajaloost, traditsioonidest ja loodushoiu olulisusest – 3,00.*

**Sõna võtsid**

*Sõnavõtjaid ei olnud*

**Hääletus**

Poolt 7 vastu 0 erapooletuid 0 ennast taandanud 0

**7.  Projekt 83302100034:** Saaremaa Noorsootöö Keskus, Saare noor peab tundma merd ja seda austama. Projekti kogumaksumus 2360 €, taotletav summa 2124 € **,** **rahastamise ettepanek 2124 €**, **koondhinne 2,52**

**Põhjendatud otsus:** *1. Projekt panustab Saarte Kalanduse strateegia visiooni ja eesmärkide täitmisse keskmisel tasemel. Saaremaa Noorsootöökeskus soovib projekti elluviimisega pakkuda lastele/ noortele võimalust tutvuda kohalike meretraditsioonidega. Projekt on taas üles ehitatud purjelaev Hoppeti baasil ja võimaldab erinevate laagrite lastele elamust merel ning mereohutuse alast õpet Hoppeti pardal. Nii nagu teistegi lastele suunatud projektide osas, toetas hindamiskomisjon ka selle projekti elluviimist – hp 2,38.*

*2. Projekt panustab tegevussuuna indikaatorite sihttasemete täitmisesse keskmisel tasemel, tagatud on laste ja noorte toomine kalanduse ja kalatoitude juurde – hp 2,00.*

*3. Projekt on seotud Saaremaa valla kultuuri arengukavaga 2020 – 2030: Strateegiline eesmärk 2: Noorsootöö pakub mitmekesiseid osalemisvõimalusi. Alaeesmärk 2.1: Noortele on loodud loovust arendav keskkond ja omaalgatust toetav tugi. Projekt on seotud Saaremaa valla kultuuri arengukavaga 2020 – 2030: Alaeesmärk 1.3: Paikkondlikud kombed, murdekeel ja elulaad on väärtustatud ning tunnustatud. Tegevus 1.3.1: Rahvakultuuri väärtustamine tagab jätkusuutlikkuse Tegevus 1.3.2: Traditsiooniliste ürituste korraldamise ja uute algatuste toetamine, arvestades kohaliku kultuuriruumi eripära ja piirkondlikke ning kihelkondlikke traditsioone Tegevus 1.3.3: Pärimusalase õppe toetamine* - *hp 2,63.*

*4. Projekti jätkusuutlikkus on rahuldavalt põhjendatud ning projekti elluviimise tulemustel peaks olema kestev mõju kui projektis osalenud lapsed talletavad  saadud teadmised merekultuurist ja meresõidu traditsioonidest– hp 2,38.*

*5. Projekti eelarve kulud on abikõlblikud ja põhjendatud, nende vajalikkus tuleneb kavandatud tegevustest ja on suunatud projekti eesmärgi saavutamiseks – hp 2,63.*

*6. Projekti tulemusena piirkonnas otseselt uut teenust, toodet ega tehnoloogiat ei pakuta/ kasutata. Projekti uuenduslik aspekt seisneb selles, et projektis osalevad õpilased saavad vahetu meresõidu kogemuse ja tutvuvad meresõidutraditsioonide ja mereohutuse alase teabega läbi praktilise õppe – hp 1,88.*

*7. Projektist saavad kasu projektis osalevad (maapiirkonna) noored, neid saatvad noorsootöötajad aga kaudselt ka kohalik kogukond, sest uued teadmised ja hoiakud võetakse kodudesse kaasa – hp 2,75.*

*8. Projekt aitab kaasa piirkonna kalanduse ja merendusega seotud kultuuripärandi säilimisele. Õppeprogrammi läbinud lapsed on õppinud tundma rannakalandusega seotud traditsioone. Kahvelkuunar "Hoppeti” kasutamine õpikeskkonnana aitab kaasa nii meresõidu traditsioonide kui ka purjelaeva meremehe ja rannaelu tundmaõppimisel – hp 3,00.*

**Sõna võtsid**

*Sõnavõtjaid ei olnud*

**Hääletus**

Poolt 7 vastu 0 erapooletuid 0 ennast taandanud 0

**8. Projekt 83302100031:** MTÜ Nasva Elamus, Kööginurk – iga kala jaoks on sööja. Projekti kogumaksumus 39 168,91 €, taotletav summa 35 252 €,  **rahastamise ettepanek 4140 €**, **koondhinne 2,50**

**Põhjendatud otsus:** *1. Projekt panustab Saarte Kalanduse visiooni ja strateegiliste eesmärkide täitmisesse piisavas mahus: „Mitmesuguste sündmuste korraldamine, /.../, s.h kalanduse ja merendusega seotud pärandi eksponeerimine, laste ja noorte toomine kalanduse /.../ juurde (str lk 33). Projekti eesmärgiks on ehitada välja Nasva klubis kööginurk, kus soovitakse edaspidi viia läbi erinevatele sihtrühmadele mõeldud n.ö. kalakoolitus – hp 2,63.*

*2. Projekt panustab tegevussuuna indikaatorite sihttasemete täitmisesse keskmisel tasemelE2: Loodud on võimalused /.../ piirkondliku kultuuripärandi tutvustamiseks.E3: Kalandus- ja meresektor on maakonnas nähtavad (str lk 26) – hp 2,00.*

*3. Projekt on seotud Saaremaa valla kultuuri arengukavaga: Alaeesmärk 3.1: Rajatised ja hooned on korras ning varustatud tulevikuvajadusest lähtuvalt, neid on võimalik kasutada mitmekülgselt ning antud piirkonna elanike arvust lähtudes on nende täituvus ja kasutus optimaalne. Tegevus 4.1.1: Rahvakultuuri märgiürituste traditsioonide hoidmise toetamine* *– hp 2,38*

*4. Projekti jätkusuutlikkus on rahuldavalt põhjendatud. Rajatava objekti edasine haldamine on lahti kirjutatud ja võib eeldada, et projekt on jätkusuutlik ka peale rahastamise lõppemist – hp 2,38.*

*5. Projekti eelarve kulud on abikõlblikud ja nende vajalikkus tuleneb kavandatud tegevustest ja on suunatud projekti eesmärgi saavutamiseks – hp 2,75.*

*6. Projekti elluviimise tulemusena piirkonnas otseselt uut teenust pakkuma ei hakata ja keskmisest kõrgema töötasuga töökohta ei looda, uuenduslik on projekt taotleja jaoks, kellel on võimalik laiendada oma tegevuste spektrit – hp 2,00*

*7. Projektist kasusaajate arv peaks olema üsna arvestatava mahuga, kogukonna huvi erinevate kultuuripärandit s.h. kalandusega seotud kultuuripärandit tutvustavate koolituste/ ürituste vastu on suur– hp 2,88.*

*8. Projekt aitab kaasa nii merendusega seotud kui ka üldise, piirkonnale omase kultuuripärandi säilitamisele ning edendamisele – hp 2,50.*

**Sõna võtsid**

*Sõnavõtjaid ei olnud*

**Hääletus**

Poolt 7 vastu 0 erapooletuid 0 ennast taandanud 0

**9. Projekt 83302100015:** Saaremaa Vallavalitsus Saaremaa kirjanduslikud matkarajad, I etapp. Projekti kogumaksumus 4950 €, taotletav summa 4455 €**,** **rahastamise ettepanek 4455 €**, **koondhinne 2,27**

**Põhjendatud otsus:** *1. Projekt panustab Saarte Kalanduse visiooni ja strateegiliste eesmärkide täitmisesse kaudselt, läbi kohaliku kirjandusliku kultuuripärandi talletamise s.h. mõned kohalikud kirjanikud, kes on kirjutanud mereteemal– hp 1,88.*

*2. Projekt panustab tegevussuuna indikaatorite täitmisesse vähesel määral, seoseid tegevussuuna eesmärkidega saab luua kaudsel:.*  *E2: Loodud on võimalused /.../ piirkondliku kultuuripärandi tutvustamiseks (str lk 26) – hp 1,75.*

*3. Projekt on seotud Saaremaa valla arengukavaga 2019 – 2030: Strateegiline eesmärk 1: Kultuur ja sport on väärtustatud ning osa saaremaisest kuvandist. Alaeesmärk 1.1: Aastaringne aktiivne ning mitmekesine kultuuri- ja spordielu, mis pakub osalemisvõimalusi nii kohalikele elanikele kui ka Saaremaa külalistele. Tegevus 1.1.1: Vaimse kultuuripärandi säilitamine ning vajaliku keskkonna ja taristu loomise toetamine. Tegevus 1.1.4: Kultuuriturismi ja loomemajanduse toetamine vajaliku taristu loomisega – hp 2,38*

*4. Projekti jätkusuutlikkus on rahuldavalt põhjendatud. Rajatava objekti edasine haldamine on lahti kirjutatud ja võib eeldada, et projekt on jätkusuutlik ka peale rahastamise lõppemist – hp 2,38*

*5. Projekti eelarve kulud sellisena on abikõlblikud, nende vajalikkus tuleneb kavandatud tegevustest ja on suunatud projekti eesmärgi saavutamiseks. Eelarve on põhjendatud, aga seos merekultuuri traditsioonide jäädvustamisega on küsitava väärtusega – hp 2,75*

*6. Projekt vastab ühele uuenduslikkuse tingimusele, võib öelda, et projekti elluviimise tulemusena pakutakse piirkonnas uut toodet (äpi baasil toimiv Saaremaa kirjanduslike matkaradade kaart) – hp 2,00.*

*7. Piisava arvu huviliste olemasolul peaks projektist kasusaajate arv olema üsna suur– hp 2,75.*

*8. Projekt aitab kaasa piirkonnale omase kirjandusvaldkonna kultuuripärandi säilitamisele ning edendamisele – hp 2,13.*

**Sõna võtsid**

*Sõnavõtjaid ei olnud*

**Hääletus**

Poolt 6 vastu 0 erapooletuid 0 ennast taandanud 1

**10. Projekt 83302100029:** Saaremaa Merispordi Selts, Tule sinagi merele. Projekti kogumaksumus 20 916 €, taotletav summa 16 732 €**, rahastamise ettepanekut ei tehta kuna puuduvad eelarvevahendid, koondhinne 2,24**

**Põhjendatud otsus:** *1. Projekt on kaudselt seotud ühe Saarte Kalanduse arengustrateegiaga tegevussuuna eesmärgiga: E3: Kalandus- ja meresektor on maakonnas nähtavad. Projekti eesmärgiks on pakkuda purjetamise algteadmisi Saare maakonna elanikele ja suvel Saaremaad külastavatele turistidele – hp 1,88*

*2. Projekt panustab tegevussuuna indikaatorite sihttasemete täitmisesse keskmisel tasemel. E3: Kalandus- ja meresektor on maakonnas nähtavad (str lk 26) – hp 2,00*

*3. Projekt on seotud Saaremaa valla spordi arengukavaga 2020 – 2030: 5.1.2. Alaeesmärk 1.2. Sporditegevus on Saaremaa valla elanike eluviis ning igaühele kättesaadav Tegevus 1.2.1. Valla spordiklubid propageerivad tervisesporti, arendavad võistlussporti ja kasvatavad tippsportlasi. Tegevus 1.2.2. Erinevatele huvigruppidele (lapsed, eakad, erivajadusega inimesed) pakutakse vajaduste ja soovide kohaseid sportimisvõimalusi. Tegevus: 1.2.6. Spordiklubide ja kohaliku initsiatiivi toetamine. Tegevus: 1.2.7. Tervisliku eluviisi pidev teadvustamine, perekesksete sportimisharjumuste juurutamine – hp 2,55.*

*4. Projekti jätkusuutlikkus on rahuldavalt põhjendatud. Soetuste edasine haldamine on lahti kirjutatud ja võib eeldada, et projekt on jätkusuutlik ka peale rahastamise lõppemist – hp 2,25.*

*5. Laias laastus on projekti eelarve on arusaadav ja põhjendatud iseasi, kas määruse mõistes on tegemist abikõlbuliku soetusega – hp 2,38.*

*6. Projekt vastab ühele uuenduslikkuse tingimusele, võib öelda, et projekti elluviimise tulemusena pakutakse piirkonnas uut teenust (purjetamise õpe täiskasvanutele, laste purjetamise õppega juba tegeletakse) – hp 2,00.*

*7. Projektist kasusaajate arv peaks olema üsna suur. Projektis on ära toodud: „Kasusaajad on kõik merendushuvilised. Arvestades projekti jätkusuutlikkust läbib selle raames tuleva 5 aasta jooksul 100 täiskasvanut ja 100 last purjetamise algõppe“ – hp 2,38*

*8. Läbi purjetamise algõppe võimaldamise aitab projekt kaasa merendusega seotud kultuuripärandi säilitamisele ning edendamisele – hp 2,63.*

**Sõna võtsid**

*Sõnavõtjaid ei olnud*

**Hääletus**

Poolt 7 vastu 0 erapooletuid 0 ennast taandanud 0

**Kuni 60 000 € eelarvega taotluste üldise paremusjärjestuse, taotluste rahuldamise ja rahastamise suuruse ettepaneku tegemine**

|  |  |  |  |  |  |  |
| --- | --- | --- | --- | --- | --- | --- |
| **Jrk** | **Taotluse viitenumber** | **Taotluse nimi** | **Taotletav summa (€)** | **Hinde**  **punktid** | **Tegevus**  **suund** | **Rahastamise ettepanek (€)** |
| 1 | 83302100028 | Pähkla Vähi- ja Kalakasvatus OÜ, Kalandustoodete käitlemiseks, väärindamiseks või turustamiseks vajaliku inventari soetamine ning kaubik-külmiku ostmine | 54 556,33 | 2,89 | I | 54 556,33 |
| 2 | 83302100020 | MTÜ Soela Sadama Selts, Soela Sadama kasutustingimuste parendamine ja uute võimaluste loomine (sadamahoone osalised ehitustööd). | 53 975,91 | 2,76 | V | 53 975,91 |
| 3 | 83302100027 | MTÜ Saarte Kalurite Ühing, Saaremaa sadamad ja sadamate jutud. | 20 115 | 2,70 | V | 20 115 |
| 4 | 83302100023 | Talmer OÜ, Jäämasina soetamine | 1403,40 | 2,68 | I | 1403,40 |
| 5 | 83302100032 | Leisi Kool Saarlaseks olemine läbi merehariduse | 4248 | 2,65 | V | 4248 |
| 6 | 83302100018 | MTÜ Lümanda Sadamad Atla Sadamahoone põhivara soetamine | 32 612,84 | 2,60 | V | 32 612,84 |
| 7 | 83302100025 | Lümanda Põhikool Lümanda Põhikooli kolmanda kooliastme merereis ja laager Abrukal | 4140 | 2,59 | V | 4140 |
| 8 | 83302100026 | Kuressaare Nooruse Kool Õppepäev merel | 11 574 | 2,53 | V | 11 574 |
| 9 | 83302100034 | Saaremaa Noorsootöö Keskus, Saare noor peab tundma merd ja seda austama | 2124 | 2,52 | V | 2124 |
| 10 | 83302100031 | MTÜ Nasva Elamus, Kööginurk – iga kala jaoks on sööja | 35 252 | 2,50 | V | 35 252 |
| 11 | 83302100022. | Talmer OÜ, Vintsiga paadihaagise ja võrguvintsi soetamine | 1496,24 | 2,48 | II | 1496,24 |
| 12 | 83302100013 | FIE Tõnis Tasane, Paadihaagise, vintsi ja võrguvintsi soetamine | 1795,50 | 2,46 | II | 1795,50 |
| 13 | 83302100014 | FIE Aavo Lonks, Üldotstarbelise haagise ostmine | 27 402,48 | 2,43 | II | 27 402,48 |
| 14 | 83302000374 | FIE Jalmar Raud, Diiselgeneraatori soetamine mobiilse halumasina teenuse pakkumiseks | 6817,44 | 2,43 | II | 6817,44 |
| 15 | 83302100015 | Saaremaa Vallavalitsus Saaremaa kirjanduslikud matkarajad, I etapp | 4455 | 2,27 | V | 4455 |
| 16 | 83302100029 | Saaremaa Merispordi Selts, Tule sinagi merele | 16 732 | 2,24 | V | Rahastamise ettepanekut ei tehta eelarvevahendite puudumise tõttu |
| 17 | 83302100021 | Vetik OÜ,Biostimulandi tootmisliini komplekteerimine | 29 786,84 | 2,20 | I | 25 177,32 |

**Kuni 60 000 € eelarvega taotluste mitterahuldamise ettepaneku tegemine nende taotluste kohta, mis ei ületanud hindepunktide lävendit.**

*Hindepunktide lävendit mitteületanud projekte ei olnud*

J. Leivategija **–** paneb EMKF meetme 3.3 2020. a taotlusvooru esitatud kuni 60 000 € eelarvega projektitoetuse taotluste paremusjärjestusse seadmise, projektitoetuse taotluste rahuldamise ja rahastamise ettepaneku ning projektitoetuse taotluste rahuldamata jätmise ettepaneku hääletusele.

**Hääletus**

Poolt 7 vastu 0 erapooletuid 0 ennast taandanud 0

**2.3. Rohkem kui 60 000 € investeeringu mahuga projektitoetuse taotluste üldkoosolekule esitamine, et üldkoosolek saaks vastu võtta otsuse teha PRIA’le ettepanek EMKF meetme 3.3 2021. a II taotlusvooru esitatud rohkem kui 60 000 € investeeringu mahuga projektitoetuse taotluste paremusjärjestusse seadmise kohta ning projektitoetuse taotluse rahuldamise või rahuldamata jätmise ja taotluse rahastamise suuruse kohta.**

**Paremusjärjestusse seatud rohkem kui 60 000 € eelarvega projektitoetuse taotlused**

|  |  |  |  |  |  |
| --- | --- | --- | --- | --- | --- |
| **Jrk** | **Taotluse viitenumber** | **Taotleja nimi** | **Taotletav summa** | **Hindepunktid** | **Tegevussuund** |
| 1 | 83302100017 | MTÜ Saaremaa Kalavaru Angerja noorjärkude asustamine Saaremaa rannikumerre | 108 504 | 3,01 | IV |
| 2 | 83302100019 | MTÜ Muratsi Kalur, Muratsi kogukonna hoone rajamine ning infrastruktuuride välja arendamine sadamaalal I etapp | 170 219,88 | 2,35 | V |
| 3 | 83302100033 | MTÜ Turja Kalastajate Selts, Turja kalasadama tegevuste laiendamine | 197 220,15 | 2,27 | V |

**Hindepunktide lävendit mitteületanud rohkem kui 60 000 € eelarvega projektitoetuse taotlused.**

*Hindepunktide lävendit mitteületanud projekte ei olnud*

**Sõna võtsid**

*Sõnavõtjaid ei olnud*

J. Leivategija **–** paneb päevakorrapunkti hääletusele. Kes on selle poolt, et esitada üldkoosolekule projektitoetuse taotlused, millega taotletakse projektitoetust rohkem kui 60 000 €, et üldkoosolek saaks võtta vastu otsuse teha PRIA’le hindamiskomisjoni hindamistulemuste alusel ettepanek EMKF meetme 3.3 2021. a II taotlusvooru esitatud rohkem kui 60 000 € maksva projektitoetuse taotluse paremusjärjestusse seadmise, projektitoetuse taotluste rahuldamise ja rahastamise suuruse kohta ning projektitoetuse taotluste rahuldamata jätmise kohta.

**Hääletus**

Poolt 7 vastu 0 erapooletuid 0 ennast taandanud 0

**3. Juhatusele esitatud avalduste läbivaatamine**

**Kokkuvõte teemast ja arutelust**

**KUULATI J. Leivategija**

3.1**.** MTÜ Saarte Kalandus juhatusele esitas 03. 08. 2021. a liikmeks astumise avalduse MTÜ Perekond Piidivabrik juhatuse liige Paap Uspenski.

**Sõna võtsid**

Juhatus tegi büroole ülesandeks saata MTÜ Perekond Piidivabriku esindajale Paap Uspenskile e-kiri, milles palutakse täpsustada Saarte Kalanduse liikmeks astumise soovi. Põhikirjaliselt on tegemist kahe väga erineva ühinguga, kelle tegevused ei haaku.

**Hääletus**

Poolt 7 vastu 0 erapooletuid 0 ennast taandanud 0

3.2. MTÜ Saarte Kalandus juhatusele esitas 09. 11. 2021. a liikmeks astumise avalduse Mart- Mark Tuisk

**Sõna võtsid**

*Sõnavõtjaid ei olnud*

**Hääletus**

Poolt 6 vastu 0 erapooletuid 0 ennast taandanud 1

3.3. MTÜ Saarte Kalandus juhatusele esitas 11. 11. 2021. a liikmeks astumise avalduse Anu Kuusk

**Sõna võtsid**

*Sõnavõtjaid ei olnud*

**Hääletus**

Poolt 7 vastu 0 erapooletuid 0 ennast taandanud 0

3.4. MTÜ Saarte Kalandus juhatusele esitas 12. 11. 2021. a ühingu liikmest väljaastumise avalduse Els Ulman – Kuuskman.

**Sõna võtsid**

*Sõnavõtjaid ei olnud*

**Hääletus**

Poolt 7 vastu 0 erapooletuid 0 ennast taandanud 0

**4. Kohalt algatatud küsimused.**

*Kohalt algatatud küsimusi ei olnud*

**OTSUSTATI**

1. Tegevussuundade vaheline eelarvevahendite jagamine:

1.1. Eraldada mitmekesistamise tegevussuuna eelarvest sotsiaalse heaolu tegevussuuna eelarvesse 31 % eelarvevahendeid ehk 13 472,14 €.

1.2. Eraldada kalasadamate tegevussuuna sotsiaalse heaolu tegevussuuna 100 % eelarvevahendeid ehk 100 000 €.

1.3. Esitada mittetulundusühingu Saarte Kalandus arengustrateegia 2021 – 2022 rakendusperioodi tegevussuundade vaheline eelarve muudatusettepanek üldkoosolekule heakskiitmiseks, vastuvõtmiseks ja kinnitamiseks (otsus nr 3).

2. Esitada mittetulundusühingu Saarte Kalandus arengustrateegia 2022. a rakenduskava projekt üldkoosolekule heakskiitmiseks, vastuvõtmiseks ja kinnitamiseks (otsus nr 4)

3. Võtta vastu otsus, et EMKF meetme 3.3 2021. a II taotlusvooru esitatud projektitoetuse taotlused on hindamiskomisjoni poolt hinnatud ettenähtud nõuete kohaselt (otsus nr 5).

**Poolt 7 vastu 0 erapooletuid 0 ennast taandanud 0**

4. Võtta vastu põhjendatud otsus, teha PRIA’le hindamiskomisjoni hindamistulemuste alusel ettepanek EMKF meetme 3.3 2021. a II taotlusvooru esitatud kuni 60 000 € investeeringu mahuga projektitoetuse taotluste paremusjärjestusse seadmise, projektitoetuse taotluste rahuldamise ja rahastamise suuruse kohta (otsus nr 5).

**Poolt 7 vastu 0 erapooletuid 0 ennast taandanud 0**

5. Võtta vastu otsus, esitada üldkoosolekule need taotlused, millega taotletakse projektitoetust rohkem kui 60 000 €, et üldkoosolek saaks võtta vastu otsuse teha PRIA’le hindamiskomisjoni hindamistulemuste alusel ettepanek EMKF meetme 3.3 2021. a II taotlusvooru esitatud rohkem kui 60 000 € investeeringu mahuga projektitoetuse taotluste paremusjärjestusse seadmise, projektitoetuse taotluste rahuldamise ja rahastamise suuruse kohta ning projektitoetuse taotluste rahuldamata jätmise kohta (otsus nr 5).

**Poolt 7 vastu 0 erapooletuid 0 ennast taandanud 0**

6. Võtta MTÜ Saarte Kalandus liikmeks Mart- Mark Tuisk

(otsus nr 6).

**Poolt 6 vastu 0 erapooletuid 0 ennast taandanud 1**

7. Võtta MTÜ Saarte Kalandus liikmeks Anu Kuusk (otsus nr 7) .

**Poolt 7 vastu 0 erapooletuid 0 ennast taandanud 0**

8. Vabastada MTÜ Saarte Kalandus liikmest Els Ulman- Kuuskman (otsus nr 8).

Koosoleku juhataja: Jaan Leivategija

Koosoleku protokollija: Hille Tänak- Helde